Tilstede fra bestyrelsen: Carina, Else, Kim, Thomas M., Troels, Lene, Tommy og Ditte

Fraværende fra bestyrelsen: Nis, Pernille, Thomas og Anne

**Referat af bestyrelsesmøde, d. 26. august:**

1. Godkendelse af dagsorden

Dagsorden godkendt.

Punktet ”Office partner” indsættes under evt..

2. Godkendelse af referat fra sidste bestyrelsesmøde

Intet at bemærke.

3. Meddelelser fra
     3.1 Formand

Punktet udgår.

     3.2 Skoleleder

Der er en snak forældrene imellem, som bør tages i plenum og ikke i krogene. Troels har opfordret til, at forældrene ”melder” sig, så vi kan få en åben dialog. Personalesituationen skaber utryghed blandt forældrene og trygheden kan være svær at skabe, når man ikke må fortælle om situationen i detaljer.

Tommy fortæller; emner der ellers rører sig; 7. klasse mangler timer i det nye 7 ugers skema, afskedigelser i personalegruppen, men undring over, at der så pludselig er en ekstra voksen i lillegruppen.

Troels kommunikerer ud i forhold til timeantal i næste fredagsbrev.

Lis; Ugen inden skolestart bliver Troels kontaktet af Brønderslev kommune, da en plejefamilie ønsker deres plejebarn skal gå på skolen. Lis blev derfor midlertidig ansat, for at vi som skole kunne imødekomme elevens specielle behov og samtidig kunne stå inde for det overfor resten af elevgruppen. Der er endnu ikke truffet en endelig afgørelse i sagen. Lis er blevet forlænget indtil 28. september, når Anne kommer retur fra barsel. Dette er sket for at give mest muligt ro til gruppen. Troels kommunikerer dette ud til forældrene, for at give en forklaring på det udefra-sete underlige paradoks (fyring/ansættelse).

 Vi er bevidste om, at der er rigtig mange nye voksne omkring børnene og der arbejdes på at skabe ro for børnene.

 Vi har haft besøg af en filmmand, der skal lave en repræsentationsfilm for, primært, vores institution, men også for byen. Der kommer en råfilm om 14 dage.

 Irla er startet i arbejdsprøvning hos os de næste 13 uger. 3 dage om ugen, af 3 timer. Hun har en dag på kontoret, en dag i køkkenet og en dag i vuggestuens køkken. Lene er mentor.

 Lejrskole med Storegruppen; 2 lejligheder i Grønhøj er lånt ud af familier på stedet og Jesper Gautesen har sat en minibus til rådighed. Lejrskolen er i uge 45.

StoreMellems lejrskole går til København - der arbejdes på en plan B, hvis KBH bliver et hotspot og det er utrygt at tage af sted. Der påpeges, at lejrturen til København kan være et dårligt signal at sende udad til. Vi indkalder til forældremøde om emnet.

 Skolebiblioteket er rykket på gangen.

En ny familie med skolebørn er flyttet til byen – der skal findes ud af hvem familien er tages kontakt. Meget gerne inden skæringsdatoen.

 Dimissionsfest for de kommende 9. klasser er under planlægning.

Regnskab 2019 er godkendt af undervisningsministeriet, uden yderligere bemærkninger.

 Ingen medarbejderrepræsentant valgt endnu til bestyrelsen.

     3.3 Afdelingsleder

Maria er kommet godt i gang i vuggestuen.

Der er fuld gang i SFOen og der skal opbygges en ny kultur – både for børn og voksne.

Vi udregner pt. på vores merforbrug under corona, da vi muligvis kan få noget refunderet gennem kommunen. Troels har talt med Anders Norup om emnet.

Der er meldt en dato ud for forældremøde og pædagogisk dag i Børnehuset. Temaet er lærerplaner. Lærerplaner skal sættes på bestyrelsens årshjul fremadrettet.

     3.4 Forældrerepræsentant

Intet at berette.

     3.5 Medarbejderrepræsentant

Troels og Ditte deltager i vuggestuens teammøde næste uge, hvor vi skal tale om vuggestuens legeplads. Der er 75.000 kr. øremærket til opstart af projektet.

Kommunikation omkring ting der sker på tværs af skole og Børnehus skal formidles tydeligere ud.

Elcyklerne vi har fået sponsoreret af Støtteforeningen er i restordre.

4. Corona

Vi følger de nye retningslinjer fra SST og kan godt få en hverdag til at hænge sammen. Sygdom er en stor byrde for vikarbudgettet og skaber usikkerhed, da alle med de mindste symptomer på Covid19 skal testes og vente på svar, inden man igen må møde på arbejde.

5. Økonomi

Birthe får fuld løn i opsigelsesperioden og derfor kan man endnu ikke se i budgettet, at vi er en mindre medarbejder.

Vi betaler 50.000kr. årligt for vores sundhedsforsikring – sundhedsforsikringen skal være en del af en overordnet snak om vores økonomi og evt. besparelser.

 Der skal laves et sparekatalog, hvor vi kan se de forskellige økonomiske poster i institutionen. Troels laver en opdatering og oversigt.

6. General forsamling

 Generalforsamling skal udmeldes med minimum 14 dages varsel. Støtteforeningen vil gerne afholde deres generalforsamling samme dag (de har også 14 dages varsel).

På valg for forældrekredsen: Tommy, Thomas L og Nis

På valg for skolekredsen: Pernille

I år slår vi generalforsamlingen sammen med ”fælles forældre- og bestyrelsesmøde” d. 21. september fra 18.30-21.30. Carina laver et opslag på FB, hjemmeside osv.

Ordstyrer; Spørg Claus Lassen (Nis spørger)

Tom og Elin skal spørges. Troels kontakter dem.

Med tanke på signalværdi, vælger vi ikke at trække borgerlån i år

Hallen er booket – det er aftalt med Svend Støttrup fra badmintonforeningen.

Kaffe og kage laves – både til generalforsamling og bagefter i klasserne. Lene spørger Irla om hjælp til kagebagning.

Der er nedsat et generalforsamlingsudvalg; Tommy, Nis og Carina

7. Eventuelt

* Office Partner; Vores forsikringsselskab er i dialog med vores advokat, for at blive dækket og ”godkendt” til en eventuel retssag. Vi har opsagt samarbejdet og stævnet for 350.000kr.
* Vi skal have fundet bestyrelsens årshjul frem fra gemmerne – opdateret det og sat punktet lærerplaner i Børnehuset ind.
* Troels har et møde med ”Viggo”; et samlet system, hvor der er kalender, forældrekommunikation, skema, mail osv.
* Vi har endelig fået en sundhedsplejerske tilknyttet skolen. De kommer i uge 46 og taler med 0. og 4. klasse
* Carina laver et møderul for kommende bestyrelsesmøder